[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "SEB ootab ta\u0308navu 1,8-protsendilist majanduslangust"}, {"text_idx": "#000005", "text": "SEB Panga majandusprognoosi kohaselt ootab Eesti majandust teine ja\u0308rjestikune langusaasta ning Eesti SKP va\u0308heneb ta\u0308navu mullusega vo\u0303rreldes 1,8 protsenti ning tuleval aastal ootab pank majanduskasvuks 1,5 protsenti."}, {"text_idx": "#000006", "text": "SEB majandusanalu\u0308u\u0308tiku Mihkel Nestori so\u0303nul on Eesti majanduse va\u0308ljavaade viimastel kuudel halvenenud, maailmamajanduses on olukord samal ajal aga just paranenud."}, {"text_idx": "#000007", "text": "\"Positiivsemaid noote vo\u0303ib enneko\u0303ike kuulda maailmamajanduse majakaks peetavast Ameerika U\u0308hendriikidest, kus oodatud majanduslangus na\u0308ib sel korral a\u0308ra ja\u0308a\u0308vat,\" ma\u0308rkis Nestor. USA inflatsioon on intressito\u0303usude to\u0303ttu aeglustunud ning majandus aeglaselt kasvab."}, {"text_idx": "#000008", "text": "SEB va\u0308rske majandusprognoosi kohaselt suureneb U\u0308hendriikide sisemajanduse koguprodukt ta\u0308navu kahe protsendi vo\u0303rra, ent ja\u0308rgmisel aastal piirdub kasv vaid 0,9 protsendiga."}, {"text_idx": "#000009", "text": "Euroala majandust ootab SEB prognoosi ja\u0308rgi paaril ja\u0308rgneval kvartalil eest stagnatsioon ning to\u0303sisemate raskustega on seisab silmitsi euroala suurim majandus Saksamaa. Ta\u0308navu ootab SEB euroala majanduskasvuks 0,6 protsenti, tuleval aastal 0,8 protsenti."}, {"text_idx": "#000010", "text": "\"See-eest saavutavad ko\u0303rgemad intressima\u0308a\u0308rad lo\u0303puks oodatud mo\u0303ju ja aasta keskmiseks inflatsiooniks kujuneb ja\u0308rgmisel aastal ko\u0303igest 1 protsenti. See vo\u0303imaldab Euroopa keskpangal suunda muuta ja hakata intressima\u0308a\u0308rasid alandama,\" ma\u0308rkis Nestor."}, {"text_idx": "#000011", "text": "Eesti jaoks on suureks va\u0308ljakutseks peamiste kaubanduspartnerite majanduste madalseis. SEB uuendatud majandusprognoosi kohaselt kahaneb Soome SKP ta\u0308navu 0,3 protsenti ja erilise kasvu taastumisest ei saa ra\u0308a\u0308kida ka ja\u0308rgmisel aastal. Veelgi no\u0303rgemalt esineb ta\u0308navu Eesti suuruselt teise ekspordipartneri Rootsi majandus, mis langeb 1,2 protsenti ja ja\u0308a\u0308b samale tasemele ka 2024. aastal."}, {"text_idx": "#000012", "text": "Nestori so\u0303nul on ko\u0303iki negatiivseid tegureid arvesse vo\u0303ttes la\u0308inud Eestil siiani isegi ha\u0308sti. \"Kuigi reaalne sisemajanduse kogutoodang on kahanenud juba neli kvartalit ja\u0308rjest, siis on see olnud pea na\u0308htamatu, kuna seda on varjanud kiire nominaalsissetulekute kasv. Nu\u0308u\u0308d, kus inflatsioon on selgelt aeglustumas, hakkab majanduse tegelik seis u\u0308hiskonnas aga aina paremini silma paistma.\""}, {"text_idx": "#000013", "text": "Eesti majanduse suurimaks probleemiks on Nestori hinnangul kujunenud ja\u0308rsk no\u0303udluse langus to\u0308o\u0308tleva to\u0308o\u0308stuse toodangu ja\u0308rele. \"Et suuresti on see seotud Po\u0303hjamaade praeguse majanduskonjunktuuriga, mis ei parane ka ja\u0308rgmisel aastal, siis ootavad enneko\u0303ike puidu-, majaehitus- ja mo\u0308o\u0308blito\u0308o\u0308stust ees suuremad u\u0308mberkorraldused. Eesti ekspordi jaoks ta\u0308hendab see aga seda, et endiste mahtudeni jo\u0303utakse alles 2025. aastal.\""}, {"text_idx": "#000014", "text": "Ekspordi ja tootmismahtude langus toob endaga kaasa ka to\u0308o\u0308tuse suurenemise, kuna Eestis on olnud ka pidev to\u0308o\u0308jo\u0303upuudus, saab to\u0308o\u0308tuse kasv olema lu\u0308hiajaline. SEB hinnangul kujuneb keskmiseks to\u0308o\u0308tuse ma\u0308a\u0308raks ta\u0308navu 6,5 protsenti ning tuleval aastal to\u0303useb see 6,9 protsendini."}, {"text_idx": "#000015", "text": "SEB ootab Eesti ta\u0308navuseks majanduslanguseks 1,8 protsenti, tuleval aastal majanduskasvuks 1,5 protsenti ning majanduse tavapa\u0308rase ru\u0308tmi taastumist ootab pank 2025. aastal."}, {"text_idx": "#000016", "text": "Rahandusministeerium prognoosis mo\u0308o\u0308dunud na\u0308dalal avaldatud prognoosis Eesti ka\u0308esoleva aasta majanduslanguseks kaks protsenti, tuleval aastal ootab aga 2,7-protsendilist majanduskasvu."}, {"text_idx": "#000017", "text": "Eesti Pank ootab ta\u0308navu 2,2-protsendilist majanduslangust"}, {"text_idx": "#000018", "text": "Arto Aas: poliitikud peaks vo\u0303imuma\u0308ngu lo\u0303petama ja keskenduma majandusele"}, {"text_idx": "#000019", "text": "Kaspar Oja: majanduse kiiret taastumist la\u0308hiajal ei paista"}, {"text_idx": "#000020", "text": "Otse kell 14: SEB tutvustab majandusprognoosi"}, {"text_idx": "#000022", "text": "Rahandusministeerium va\u0308hendas eelarvepuuduja\u0308a\u0308gi prognoosi 400 miljoni vo\u0303rra"}, {"text_idx": "#000023", "text": "Ma\u0308gi-Karabahhist Armeeniasse on saabunud u\u0308le 13 000 po\u0303geniku"}, {"text_idx": "#000024", "text": "Hiinas triumfeerisid Zverev ja Hats\u030canov"}, {"text_idx": "#000028", "text": "Korvpalliliidu peasekreta\u0308r: mo\u0303lemad osapooled tunnistasid mo\u0308o\u0308dara\u0308a\u0308kimisi ja eksimusi"}, {"text_idx": "#000033", "text": "Kallas: maakonnaliini bussipilet hakkab maksma umbes 1,5 eurot"}, {"text_idx": "#000034", "text": "Valitsus tahab ko\u0303igile ettevo\u0303tjatele panna e-arvekohustuse"}, {"text_idx": "#000036", "text": "Soome va\u0308lisminister: peame valmistuma selleks, et Venemaa muutub veel hullemaks"}, {"text_idx": "#000040", "text": "Ka\u0308ibemaksuto\u0303us: TTJA soovitab kauplusekettidel hindu aegsasti kergitada"}, {"text_idx": "#000042", "text": "Elisabeth Kaukonen: o\u0303igekiri on vaid u\u0308ks kujund keeleteaduse kindakirjas"}, {"text_idx": "#000045", "text": "Maa ja\u0308rgmine hiidmanner vo\u0303ib suuresti olla eluko\u0303lbmatu"}, {"text_idx": "#000049", "text": "\"Pealtna\u0308gija\" to\u0303usis taas teleedetabeli tippu"}, {"text_idx": "#000052", "text": "Riigikogu asub arutama vaenuko\u0303ne eelno\u0303u"}, {"text_idx": "#000053", "text": "Valitsus kiitis heaks ja\u0308rgmise aasta riigieelarve"}, {"text_idx": "#000054", "text": "Eesti Pank: majanduskasv taastub ja\u0308rgmisel aastal"}, {"text_idx": "#000056", "text": "Lagarde: hinnakasv aeglustub kahe protsendi juurde u\u0308leja\u0308rgmise aasta lo\u0303puks"}, {"text_idx": "#000057", "text": "Valitsus tahab teha e-arved kohustuslikuks"}, {"text_idx": "#000058", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]